İskenderunbukta

İskenderunbukta (tyrkisk: İskenderun Körfezi) er en bukt i det østlige Middelhavet. Den ligger på sørkysten av Tyrkia, ikke langt fra grensen til Syria. Øst for bukta ligger den tyrkiske provinsen Hatay med byen İskenderun, som har gitt navn til bukten.

De østlige og sørlige kystene av havbukten har blitt formet av Nurfjellene (tyrkisk: Amanos Dağları, som bokstavelig betyr «fjellene av hellig lys»). På den vestlige kystlinjen ligger den antikke greske og dagens moderne by Tarsus, et navn som fortsatt blir brukt, og på den østlige kystlinjen ligger de antikke greske byene Issos og Alexandretta, i dag omdøpt til İskenderun som ligger nær buktens sørlige kyst. På den nordlige kystlinjen ligger den historiske regionen Kilikia.

 Navn 
Bukta er oppkalt etter den nærliggende tyrkiske byen İskenderun, som i antikken het Alexandretta (gresk: Αλεξανδρέττα, bokstavelig «Lille Alexandria»). Bukta var også tidligere kjent som Issusbukten eller -havet (latin: Mare Issicum eller Issicus Sinus)Gulf of Alexandretta kan bli funnet på GEOnet Names Server, på denne lenken, ved å åpne søkeboksen Advanced Search, skrive inn «-754985» i skjemaet «Unique Feature Id» og klikke på «Search Database». (gammelgresk: Ἰσσικὸς κόλπος).Strabon: Geography, 14.6.1 Strabon: Geography, 16.1.1 Herodot og Stefan fra Bysants Stephanus of Byzantium: Ethnica, §M463.5 registrerer den også som Marandynianske bukt (gammelgresk: Μυριανδικὸς κόλπος), etter den nærliggende byen Myriandros.Rennell (1830), s. 321–322. På 800- til 1100-tallet ble bukten kjent som den armenske buktenSvazlian, Verjine (2020): «The Tercentennial Glory Of The Armenian Kingdom Of Cilicia And The Self-Defensive Battles Of The Zeytountsis», Fundamental Armenology (armensk: Հայկական ծոց).Yepremyan, Tigran (2018): «Armenian Migration from War-torn Syria to Europe: From Diaspora to Diaspora or Homeland?», Eurolimes (23+24): 191–205. grunnet opprettelsen av det armenske kongedømmet Kilikia ved İskenderunbukta.

 Forurensing 
Det er mye tungindustri rundt İskenderunbukta, blant annet fem sementfabrikker, ti stålfabrikker og tre kullkraftverk: İsken Sugözü, Atlas og Emba Hunutlu. Fjellene rundt bukten fanger opp luftforurensning,Myllyvirta, Lauri (2020): Air Quality and Health Impacts of the Proposed EMBA Hunutlu Coal Power Project (PDF) (Rapport). men ettersom detaljer om utslipp fra skorsteinene sendes til myndighetene upublisert, er det vanskelig å fordele ansvaret for dødsfall og sykdommer forårsaket av luftforurensning i området.Stauffer & Gümüşel (2016), s. 4-6 Vannet er også forurenset av landbaserte aktiviteter, og fra skipsfart og fiskeoppdrett.Yilmaz, Hilal Kargin; Sönmez, Hatice (2018): «Environmental problems and precautions of Iskenderun Gulf in Eastern Mediterranean region», Acta Biologica Turcica. 31 (3): 69–81. ISSN 2458-7893.

 Referanser 

 Litteratur 
 Rennell, James (1830): The Geographical System of Herodotus Examined and Explained..., bind I (2. utg.), London: C.J.G. & F. Rivington.
 Stauffer, Anne; Gümüşel, Deniz (2016): Coal power generation and health in Iskenderun Bay, Turkey (PDF) (Rapport). Health and Environment Alliance (HEAL).

Kategori:Bukter i Asia
Kategori:Tyrkias geografi
Kategori:Mersin (provins)
Kategori:Hatay (provins)
Kategori:Bukter i Middelhavet